Document ID: /roh_data/filtered/fineweb-2-filterrobots_roh.jsonl.gz/73974

La dumonda per tests da corona sur ils dis da festa è auta. Ord quest motiv saja la situaziun en ils labors extrem difficila, ha ditg Willi Conrad, commember da la suprastanza da l'Uniun per labors svizzers envers SRF.
Er sur ils dis da festa vegnia lavurà – la malpazienza saja creschida. Tuts veglian lur resultat uschè svelt sco pussibel. I fissi dentant in grond agid «sche betg mintga pazienta e pazient telefonescha sch'el sto spetgar dapli ch'ina ura sin ses resultat». Tut ils labors hajan augmentà lur capacitads durant las ultimas emnas e mais e tuttina sajan els constantamain al limit.